**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SAVIVALDYBĖS NEKILNOJAMOJO TURTO NURAŠYMO**

2020 m. liepos 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 dalimi,Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 8.1 ir 10.2 punktais, Plungės rajono savivaldybės administracijos direktoriaus 2020 m. liepos 17 d. įsakymą Nr. DE-357 „Dėl savivaldybės nekilnojamojo turto pripažinimo nereikalingu“ bei atsižvelgdama į Plungės rajono savivaldybės administracijos Nereikalingų arba netinkamų (negalimų) naudoti nekilnojamojo turto ar kitų nekilnojamųjų daiktų apžiūros pažymą Nr. 2020-4, Plungės rajono savivaldybės taryba nusprendžia:

Nurašyti Savivaldybės nekilnojamąjį turtą – pastatus-garažus (unikalus Nr. 6891-0000-3062 ir unikalus Nr. 6893-2000-7024), adresu Laisvės al. 17, Plungėje, kurių likutinės vertės 2020 m. birželio 30 d. – 0,00 Eur.

|  |  |
| --- | --- |
| Savivaldybės meras  |  |

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Turto skyriaus vedėja Živilė Bieliauskienė

Kalbos tvarkytoja Aušra Dirvonskienė

Sprendimą rengė Turto skyriaus vyr. specialistė Neringa Žilienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL SAVIVALDYBĖS NEKILNOJAMOJO TURTO NURAŠYMO“**

2020-07-16

Plungė

**Parengto sprendimo projekto tikslas.** Plungės rajono savivaldybės tarybos sprendimo projektas teikiamas, siekiant nurašyti Plungės rajono savivaldybei nuosavybei priklausantį nekilnojamąjį turtą – pastatus-garažus.

**Teisės akto projekto esmė**, **rengimo priežastys ir motyvai.** Plungės rajono savivaldybei nuosavybės teise priklauso nekilnojamasis turtas – Pastatas – garažai, esantys Laisvės al. 17, Plungėje. Vykdant projektą „Babrungo upės slėnio estrados teritorijos ir jos prieigų bei jungčių su Plungės miesto centrine dalimi sutvarkymas“ techniniame projekte numatyta šiuos statinius nugriauti. Plungės rajono savivaldybės administracijos direktoriaus įsakymu garažai pripažinti nereikalingais naudoti, nes trukdo statyti naujus arba rekonstruoti esamus statinius ir teritorijas.

**Laukiami rezultatai**. Priėmus sprendimą, nekilnojamąjį turtą garažus bus galima nurašyti iš buhalterinės apskaitos. Likvidavus statinius, bus pašalinti blogos būklės statiniai ir sutvarkyta teritorija.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas*  |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas*  | *Nenumatomas* |
| *Viešajam administravimui* | *Nenumatomas*  | *Nenumatomas* |
| *Teisinei sistemai* | *Nenumatomas* | *Nenumatomas*  |
| *Kriminogeninei situacijai* | *Nenumatomas*  | *Nenumatomas*  |
| *Aplinkai* | *Sutvarkyta teritorija* | *Nenumatomas*  |
| *Administracinei naštai* | *Nenumatomas*  | *Nenumatomas*  |
| *Regiono plėtrai* | *Nenumatomas*  | *Nenumatomas*  |
| *Kitoms sritims, asmenims ar jų grupėms* | *Nenumatomas*  | *Nenumatomas*  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Turto skyriaus vyr. specialistė Neringa Žilienė